શીર્ષક: એ સોફ્ટવૅર જેનાથી પતિ-પત્ની એકમેકની જાસૂસી કરે છે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એમી જણાવે છે, "વાતચીત દરમિયાન અમુક એવી વાતો કરી દેતા, જેવી કે સારાના બાળક અંગેની જાણકારી, જેની એમને જાણ નહોતી હોવી જોઈતી. હું એમને પૂછું કે એની કઈ રીતે રીતે ખબર પડી તો તેઓ કહેતા કે મેં જ તો એમને જણાવ્યું હતું અને આરોપ લગાવતા કે હું વાતો કરીને ભૂલી જઉં છું." 

એમી(નામ બદલ્યું છે)ને કુતૂહલ થતું કે તેમના પતિને કઈ રીતે દર વખતે ખબર પડી જતી કે તેઓ ક્યાં છે.

"ક્યારેક મારા પતિ કહેતા કે તેમણે મને મારા મિત્રો સાથે એક કૅફેમાં ત્યારે જોઈ, જ્યારે તેઓ ત્યાંથી પસાર થઈ રહ્યા હતા. હું દરેક વાત પર પ્રશ્નો કરવા લાગી અને કોઈના પર પણ વિશ્વાસ નહોતી મૂકી શકતી. મારા મિત્રો પર પણ નહીં."

થોડા મહિનામાં આ બહુ વધી ગયું. એમીનું લગ્નજીવન પહેલાંથી જ મુશ્કેલ સમયમાંથી પસાર થઈ રહ્યું હતું. પરંતુ આ ઘટના બાદ તેમનું જીવન એક નઠારા સ્વપ્ન જેવું બની ગયું. એક ફૅમિલી ટ્રિપ બાદ તેમના સંબંધનો અંત આવ્યો.

રોજનો રિપોર્ટ

એમી યાદ કરતાં કહે છે, "અમારા એ પ્રવાસની વાત છે. અમારો છ વર્ષનો દીકરો રમતો હતો અને તે બહુ ખુશ હતો."

"મારા પતિએ એક ખેતરની તસવીર લીધી હતી, એ બતાવવા માટે તેમણે મને ફોન આપ્યો. એ જ વખતે તેમના ફોનની સ્ક્રીન પર મેં એક ઍલર્ટ જોયું."

તેના પર લખ્યું હતું, "એમીના મૅકનો દૈનિક અહેવાલ તૈયાર છે."

"હું ચોંકી ગઈ, એક મિનિટ માટે તો જાણે મારા શ્વાસ જ અટકી ગયા. મેં મારી જાતને સંભાળી અને કહ્યું હું બાથરૂમમાં જઈને આવું છું. મારે મારા દીકરાના કારણે ત્યાં રોકાવું પડ્યું. મેં એવું નાટક કર્યું કે જાણે મને કંઈ ખબર જ નથી."

એમી જણાવે છે, "બને એટલી ઝડપથી હું લાઇબ્રેરી ગઈ અને એ સ્પાયવૅર(જાસૂસી માટેનું સોફ્ટવૅર) વિશે કૉમ્પ્યુટર પર જાણકારી મેળવી. એ વખતે મને ખબર પડી કે જેના વિશે વિચારીવિચારીને હું  મહિનાઓથી ગાંડી થઈ રહી હતી તે કઈ વાત હતી."

સ્ટૉકવૅર, જેને સ્પાયવૅર પણ કહેવાય છે, તે એક શક્તિશાળી સોફ્ટવૅર પ્રોગ્રામ છે. જેની મદદથી કોઈના પર નજર રાખી શકાય છે. તે ઇન્ટરનેટ પર સરળતાથી ખરીદી શકાય છે.

આ સોફ્ટવૅર દ્વારા કોઈ પણ ડિવાઇસના બધા મૅસેજ વાંચી શકાય છે, સ્ક્રીન ઍક્ટિવિટી રેકર્ડ કરી શકાય છે.

જીપીએસ લોકેશન ટ્રૅક કરી શકાય છે અને આ સોફ્ટવૅર જાસૂસી માટે કૅમેરાનો ઉપયોગ કરે છે, જેનાથી ખબર પડે છે કે વ્યક્તિ શું કરી રહી છે.

સાઇબર સિક્યૉરિટી કંપની 'કૅમ્પર્સકી'ના મતે ગયા વર્ષે પોતાના ડિવાઇસમાં આવું સોફ્ટવૅર હોવાની 35 ટકા લોકોને ખબર પડી.

'કૅમ્પર્સકી'ના સંશોધકો કહે છે કે પ્રૉટેક્શન...